Lighting Up the Sky

Lighting Up the Sky (בתרגום חופשי לעברית: להאיר את השמיים) הוא אלבום האולפן השמיני של להקת הרוק האמריקאית גודסמאק שיצא לאור ב-24 בפברואר 2023 בהפצתה של חברת התקליטים BMG. האלבום הוא הראשון שמוציאה הלהקה מאז When Legends Rise שיצא ב-2018, מה שמהווה את פרק הזמן הארוך ביותר בין שני אלבומים של הלהקה. האלבום צפוי להיות האחרון שהלהקה תוציא.
==רקע==

במהלך מסע ההופעות שליווה את האלבום When Legends Rise, החלו להתפרסם ידיעות לגבי האלבום הבא של הלהקה. באוגוסט 2019 סיפר סולן הלהקה, סולי ארנה, בראיון ל-iHeartRadio הקנדית שהלהקה החלה להתכונן לתהליך הכתיבה של האלבום החדש.<ref name="blabbermouth1"></ref> כמה חודשים לאחר מכן, בהודעת וידאו מ-23 במרץ 2020 שהועברה בציוץ בחשבון הטוויטר של SiriusXM, אישרו המתופף שאנון לארקין והגיטריסט טוני ראמבולה שהלהקה כותבת מוזיקה לאלבום.<ref name="blabbermouth2"></ref> זמן קצר לאחר מכן, בהופעה בתוכנית Trunk Nation ב-Sirius XM, הודה ארנה שבעוד שהלהקה עובדת על רעיונות חדשים, הוא מוצא את עצמו חסר השראה לכתיבה. למרות זאת, הוא הבטיח למעריצים שהאלבום החדש יהיה מוכן תוך פרק זמן סביר:

ב-4 במאי 2021, בראיון בהסכת "Riff On It" של The VR Sessions, גילה ארנה שהלהקה כתבה 12 שירים לאלבום בפרק זמן של שלושה שבועות ושכעת הם כותבים את מילות השירים ועובדים על העיבודים המלודיים.<ref></ref> ב-23 באפריל 2022 בראיון ל-WJRR סיפר ארנה שהלהקה סיימה להקליט את האלבום החדש שכולל סינגל חדש שעתיד לצאת לאור בין אמצע לסוף הקיץ, ושייתכן שמדובר באלבומה האחרון של הלהקה.<ref></ref>

בראיון לפבלו מתחנת הרדיו 93X במיניאפוליס, מינסוטה אישר ארנה ש-Lighting Up the Sky יהיה אלבום האולפן האחרון של הלהקה, אך הבהיר שהלהקה תמשיך להופיע ולצאת לסיבובי הופעות גם אחרי האלבום.<ref name="theprp1"/> ב-10 באוקטובר 2022 פרסום ארנה בחשבון האינסטגרם שלו סרטון ובו הרגיע את המעריצים ש"חברי הלהקה מסתדרים ביניהם טוב יותר מאי פעם" ושהם מתכננים "להמשיך ולצאת להופעות" הרבה אחרי שהאלבום ייצא לאור, אך שסיבובי ההופעות העתידיים יהיו בסגנון "הלהיטים הגדולים ביותר".<ref></ref>

==סגנון מוזיקלי==
סולי ארנה תיאר את סגנונו המוזיקלי של האלבום כ"אלבום הארד רוק עם מתח גבוה, אנרגיה גבוהה, עמוס מלודיות, קטעים תופסים, גרובים גדולים וסולואי גיטרה מעולים".<ref name="Audacy1"/> הוא הוסיף ש"זה אלבום הארד רוק אמיתי שראוי להיות אלבומה האחרון של הלהקה.<ref name="Audacy1"/>

==תוכן==
כמו קודמיו, גם אלבום זה מבוסס על חוויותיו האישיות של סולי ארנה, כפי שסיפר בראיון עם Audacy: ארנה הרחיב וגילה ששיר הנושא מתאר אותו כשהוא מביט לאחור על המסע שערך, תוך שהוא מהרהר בו, ומה היה עושה אחרת אם היה חוזר בזמן, ואלו עצות היה נותן לעצמו הצעיר.<ref name="Audacy1"/> הוא הודה שדבר מכל זה לא היה מתוכנן, אלא "קרה דבר מיתי" והוא חש ש"היקום כתב את האלבום הזה".<ref name="forbes1"/>

==הפקה==
האלבום הופק במשותף על ידי סולי ארנה עצמו, והמפיק אנדרו מרדוק,<ref name="blabbermouth4"></ref> שהפיק גם את שני האלבומים הראשונים והמצליחים של הלהקה, Godsmack ו-Awake,<ref></ref> ועבד גם עם אוונג'ד סוונפולד, אליס קופר ואחרים.<ref name="blabbermouth4"/>

==הפצה==
על מנת לקדם את הוצאת האלבום, הוציאה הלהקה ב-28 בספטמבר 2022 את הסינגל הראשון שלה זה ארבע שנים, "Surrender".<ref name="Audacy1"></ref> יום לאחר מכן אירחה הלהקה מסיבת השמעה פרטית בסירקה ריזורט אנד קזינו שבלאס וגאס, נבאדה,<ref></ref> בה השתתפו כשישים אנשי תקשורת ובמהלכה ניגנה הלהקה חמישה משירי האלבום החדש, וארנה שוחח עם הקהל על תהליך הכתיבה וההקלטה של כל אחד מהם.<ref></ref>

ב-11 בנובמבר 2022 הוציאה הלהקה את "You and I", הסינגל השני מהאלבום.<ref name="blabbermouth4"/>

ב-24 בפברואר 2023, במקביל לצאת האלבום, הוציאה הלהקה את הסינגל השלישי מתוכו, "Soul on Fire".

==רצועות==

==אפשרות לאלבום נוסף==
למרות האמירה של ארנה לפיה Lighting Up the Sky יהיה האלבום האחרון של הלהקה, הוא לא שלל לחלוטין אפשרות שהלהקה תוציא מוזיקה נוספת בעתיד, וציין: בתגובה לדבריו של ארנה ציין כתב הפורבס קוונטין סינגר שהודעות על "הופעות פרידה" ו"אלבומים אחרונים" הן נפוצות למדי בסצנת הרוק, ולהקות נוטות לשחרר הודעות כאלה על מנת להתאחד בהמשך ולהוציא מוזיקה חדשה במשך שנים רבות לאחר מכן.<ref name="forbes1"/>

==משתתפים==

==קישורים חיצוניים==

==הערות שוליים==

קטגוריה:אלבומי 2023
קטגוריה:אלבומים באנגלית
קטגוריה:אלבומי גודסמאק
קטגוריה:אלבומי מטאל